**Izvješće o izvršenju Godišnjeg plana i programa za šk. god. 2022./2023.**

**Pedagoška statistika školske godine 2022./2023.**

Prošle godine upisano je **569 učenika: 289 učenika i 280 učenica**. Prosječna ocjena općeg uspjeha bila je **4.34** **(prošle godine 4.44)**.

Odličnih učenika bilo je 281 ili 49% (lani 51%).

Vrlo dobrih učenika 260 ili 46% (lani 46%).

Dobrih učenika 27 ili 4,7% (lani 2,9% ).

Dovoljnih 0 (lani 0,17%).

Nedovoljnih 1 ili 0,18% (lani 0,17%).

**Najbolji razred je bio 4.F s prosjekom 4.65**  i 15 odličnih učenika, a **najlošiji 4.E s prosjekom 4.07** i 7 odličnih.

**Najbolji razredi u generaciji su**:

Među prvim razredima: 1.A s prosječnom ocjenom općeg uspjeha 4.45

Među drugim razredima: 2.A s prosječnom ocjenom općeg uspjeha 4.43

Među trećim razredima: 3.B s prosječnom ocjenom općeg uspjeha 4.46

Među četvrtim razredima: 4.F s prosječnom ocjenom općeg uspjeha 4.65

**Rang lista uspjeha po razredu**

|  |  |  |
| --- | --- | --- |
| **1.** | **4.F** | **4,65** |
| **2.** | **4.A** | **4,63** |
| **3.** | **4.C** | **4,54** |
| **4.** | **4.D** | **4,52** |
| **5.** | **3.B** | **4,46** |
| **6.** | **1.A** | **4,45** |
| **7.** | **2.A** | **4,43** |
| **8.** | **2.E** | **4,39** |
| **9.** | **4.B** | **4,39** |
| **10.** | **2.B** | **4,37** |
| **11.** | **3.D** | **4,33** |
| **12.** | **2.D** | **4,33** |
| **13.** | **2.C** | **4,32** |
| **14.** | **1.D** | **4,30** |
| **15.** | **1.E** | **4,30** |
| **16.** | **3.A** | **4,29** |
| **17.** | **1.F** | **4,27** |
| **18.** | **3.F** | **4,23** |
| **19.** | **3.E** | **4,21** |
| **20.** | **2.F** | **4,17** |
| **21.** | **3.C** | **4,16** |
| **22.** | **1.C** | **4,14** |
| **23.** | **1.B** | **4,10** |
| **24.** | **4.E** | **4,07** |

**Izostanci po učeniku su iznosili**:

U prvim razredima: 53.44 opravdanih sati te 0.06 neopravdanih sati po učeniku

U drugim razredima: 52.87 opravdanih sati te 0.37 neopravdanih sati po učeniku

U trećim razredima: 67.10 opravdanih sati te 0.38 neopravdanih sati po učeniku

U četvrtim razredima: 63.14 opravdanih sati te 0.93 neopravdanih sati po učeniku

**NATJECANJA ŠKOLSKE GODINE 2022./2023.**

**DRŽAVNA NATJECANJA**

Ovo je druga godina zaredom u kojoj se državna natjecanja ponovo organiziraju po svim krajevima Hrvatske. Naši su brojni učenici imali priliku doživjeti radost putovanja, upoznavanja i međusobnog druženja te ponijeti uspomene koje često imaju veću vrijednost od osvojenih nagrada. Ipak, kao i prethodnih godina, učenici III. gimnazije, Split postigli su zapažene rezultate te su se plasirali visoko na ljestvicama poredaka državnih natjecanja koja su započela već u studenom, natjecanjem u šahu, a završila su u lipnju, natjecanjem iz geografije.

Naši učenici su kao sudionici imali ukupno **55 nastupa** na državnim natjecanjima iz znanja te **11 nastupa** na sportskim natjecanjima (plivanje za mladiće te badminton u muškoj i ženskoj kategoriji)**.** I ove su godineostvarili izvrsne rezultate osvojivši **6 prvih mjesta** (od čega su dvije ekipne zlatne medalje; za šah i sudoku), **4** **druga mjesta**, **jednu III. nagradu** i **tri pohvale.**

**NATJECATELJI KOJI SU POSTIGLI ZAVIDAN USPJEH :**

**LOGIKA:**

4. razred: 1. mjesto - Lovre Pazinović (mentor Jadran Beganović)

**MATEMATIKA:**

1. razred: Ivan Roguljić (mentor Pero Mihaljević) - pohvala  
  
2. razred: Emanuel Bajamić (mentor Jure Ćudina) – 3. nagrada i poziv za HMO   
  
3. razred: Lara Berket (mentor Lada Tudor Jakić) – pohvala  
  
4. razred: Lovre Pazinović (mentor Ivana Milanović) – pohvala i poziv za HMO,

Dan Erceg (mentor Ivana Milanović ) – pohvala

**KEMIJA:**

3. razred: 2. mjesto - Slaven Alfirević (mentor Marina Luetić)

**FIZIKA:**

4. razred: 1. mjesto - Borna Perković (mentor Nela Dželalija)

**BIOLOGIJA:**

3. razred: 1. mjesto - Mario Vrdoljak (mentor Ines Alujević)

2. razred: 2. mjesto u kategoriji ISTRAŽIVAČKI PROJEKT: Ispitivanje toksičnosti troske iz Dugog Rata pomoću Allium cepa testa– Tončica Grubišić, Vita Medić (mentor Ines Alujević)

**ENGLESKI JEZIK:**

4. razred: 2. mjesto - Ivan Perić (mentor Adriana Kovačević)

Na **9. Državnom turniru mladih prirodoslovaca** održanom u Zagrebu 14. siječnja 2023. naša je učenica Nina Martinić (2.B) osvojila 3. mjesto i osigurala odlazak na međunarodno natjecanje koje se ovoga ljeta održalo u Kazahstanu.

U prvom polugodištu školske godine 2022./23. održana su još neka natjecanja na kojima su naši učenici ostvarili izvrsne rezultate:

**Državnom prvenstvu u šahu** (mladići),Poreč, 23. - 25. studenoga 2022.–**ekipno 1. mjesto**:

Darko Kurtović, 1.E; Stipe Poljak, 2.F; Jure Čulić, 3.C; Marin Denić i Mateo Petričević, 4.A

**Državnom natjecanju u rješavanju SUDOKU zadataka,** Vodice, 10. prosinca 2022.

**pojedinačno 1. mjesto**: Tina Bratim, 3.F

**ekipno 1. mjesto:** Ante Sunara, 2.B, ; Antonio Sivro, 2.C; Ivano Herceg, 3.D; Tina Bratim, 3.F.

**MEĐUNARODNA NATJECANJA**

Naši su učenici, zahvaljujući izvrsnim rezultatima na državnim natjecanjima i dobrom plasmanu na izlučnim testovima, ovoga ljeta sudjelovali i ostvarili uspjehe na sljedećim međunarodnim natjecanjima:

Borna Perković - **brončana medalja na 53.** **Međunarodnoj fizičkoj olimpijadi (IPhO)**,srpanj 2023., domaćin Japan

Mario Vrdoljak- **brončana** medalja na **34. Međunarodnoj biološkoj olimpijadi (IBO)**,srpanj 2023., domaćin Dubai

Lovre Pazinović- **posebna pohvala na 64. Međunarodnoj matematičkoj olimpijadi (IMO)**,srpanj 2023., domaćin Japan

Mario Rubić je sudjelovao na **19. Međunarodnoj geografskoj olimpijadi (IGO)**,kolovoz 2023., domaćin Indonezija

Emanuel Bajamić- **srebrna medalja** na **17. Srednjoeuropskoj matematičkoj olimpijadi (MEMO)**,kolovoz 2023., domaćin Slovačka

Nina Martinić- **srebrna medalja** na **Međunarodnom turniru mladih prirodoslovaca**, kolovoz 2023., domaćin Kazahstan.


**Izvješće o rezultatima državne mature 2022./2023.**

Svi maturanti koji su pristupili ispitima položili su s uspjehom.

Prosječna ocjena škole po predmetima (veći broj učenika):


|  |  |  |  |  |  |
| --- | --- | --- | --- | --- | --- |
| **OBAVEZNI PREDMETI** | | | **IZBORNI PREDMETI** | | |
| HRVATSKI JEZIK A | 143 | 4,38 | FIZIKA | 123 | 3,03 |
| MATEMATIKA A | 143 | 4,22 | BIOLOGIJA | 40 | 3,80 |
| ENGLESKI JEZIK A | 143 | 4,41 | KEMIJA | 40 | 3,65 |

Najbolji rezultati po razredima: Hrvatski jezik (A) – 4A; Matematika (A) – 4F; Engleski jezik (A) – 4D;




Hrvatski jezik, biologija i kemija bilježe porast u odnosu na prethodnu godinu.

Matematika, engleski jezik i fizika bilježe pad u odnosu na prethodnu godinu.



Odlični rezultati: Hrvatski jezik (67); Matematika (60); Engleski jezik (75); Fizika (16); Kemija (8); Biologija (8);



100% - Matematika (Dan Erceg, 4D); Engleski jezik i Kemija (Bruna Bakota, 4B); Informatika (Antonio Zulim, 4F)

Ministarstvo znanosti i obrazovanja nagradilo je 20 učenika gimnazijskog programa koji su ove godine na državnoj maturi imali najbolji prosjek riješenosti obveznih ispita – matematike, hrvatskoga i stranoga jezika na višoj, A razini te one koji su dva ispita riješili 100% (samo su dva takva učenika, a među njima je i naša Bruna Bakota, 4.B ). Svi su dobili novčani iznos od 333 eura. U tom probranom društvu našla su se dva naša učenika: **Bruna Bakota, 4.B – bila je na vrhu liste, najbolja** u državi te Borna Perković, 4.B.

Bruna Bakota je bila i jedna od troje učenika u RH koji su dobili Priznanje za izniman uspjeh na državnoj maturi u školskoj godini 2022./2023. te je održala lijepi govor na dodjeli u kojem je posebno istaknula vrijedan rad svojih profesora za koje smatra da su velikim dijelom zaslužni za njen uspjeh.

Podatci o upisu naših maturanata na fakultete:

24 učenika - Računarstvo- FESB, Split + 6 učenika - Elektrotehnika i informacijska tehnologija- FESB, Split

16 učenika - Elektrotehnika i informacijska tehnologija i Računarstvo -FER, Zagreb

22 učenika- Medicina, Split

5 učenika - Medicina, Zagreb

PMF, Split: 9 učenika – Matematika, 2 učenika – Matematika i fizika, 2 učenika – Informatika, 1 učenik – Fizika, 1 učenik – Matematika i informatika (nastavnički smjer-jedini!!!)

PMF, Zagreb: 4 učenika – Matematika, 3 učenika –Fizika, 2 učenika – Kemija, 2 učenika – Molekularna bio.

6 učenika - Strojarstvo - FESB, Split

4 učenika - Strojarstvo, Zagreb

5 učenika –Građevinarstvo, Split

3 učenika – Arhitektura i urbanizam, Zagreb

Prema informacijama dobivenih od razrednika, 2 učenika su upisali studije u inozemstvu: Borna Perković, 4.B- MIT i Mia Brkljačić, 4.A – upisala je studij strojarstva u Danskoj.

Od 143 učenika prvi izbor upisa ostvarilo je 125 učenika. Ostala su dva učenika koji nisu izašli na ispite DM u ljetnom roku.

Na jesenskom roku DM prijavljeno je šest ispita: hrvatski jezik (1 učenik), matematika (3 učenika), engleski jezik (3 učenika), te biologija (2 učenika), kemija (1 učenik) i likovna umjetnost (1 učenik). Svi učenici su uspješno položili ispite.

U srijedu 28. lipnja, u amfiteatru PMF-a je održana **završna svečanost za maturante** s prigodnim domjenkom za učenike i roditelje. Bilo je svečano, dobro organizirano, originalno za što su uvelike zaslužni razrednici organizatori. Uglavnom, i roditelji i učenici su bili zadovoljni kako smo se s njima oprostili.

Tom prigodom su nagrađeni naši najuspješniji učenici koji su ostvarili uspjehe na državnim i međunarodnim natjecanjima u šk. godini 2022./23.

Oni, njihovi mentori i roditelji te ravnateljica su pozvani na **dodjelu Županovih Priznanja** najuspješnijim učenicima i mentorima u srijedu, 5. srpnja u dvoranu Medicinskog fakulteta gdje je ekipa nagrađenih učenika i mentora naše škole bila brojna, a neki su dobili i posebna Priznanja za svoj uspjeh. Kratki članak o tome uz popratne fotografije je izašao i na našem web-u.

**Maturalna večer** održala se u subotu, 21. siječnja 2023.g. u restoranu *Kampus* Studentskog centra.

Realizirano je studijsko putovanje učenika prvih razreda u Rim za vrijeme proljetnih praznika za učenike, a učenici koji uče talijanski jezik su putovali u veljači u Veneciju.

**Maturalne ekskurzije** realizirane su za sve učenike trećih razreda u periodu 24. kolovoza-01. rujna 2023.g.; učenici su putovali u Prag/Beč.

Godišnji plan i program izvršen je u svim segmentima kako je to bilo predviđeno.